Oficiālais Vēstnesis L 266 , 19/10/2000 Lpp. 0027 - 0044



EEZ Apvienotās komitejas Lēmums Nr. 38/1999 (1999. gada 30. marts), ar kuru groza EEZ līguma XIII pielikumu (Transports) un 37. protokolu EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas precizēts ar protokolu, kurš precizē Eiropas Ekonomikas zonas līgumu, turpmāk "līgums", un jo īpaši tā 98. pantu, tā kā (1) līguma XIII pielikums grozīts ar EEZ Apvienotās komitejas 1999. gada 29. janvāra Lēmumu Nr. 15/1999 [1]; (2) līgumā ir iekļauts Padomes 1978. gada 20. februāra Lēmums 78/174/EEK, ar ko ievieš apspriežu procedūru un izveido komiteju transporta infrastruktūras jomā [2]; (3) ar Padomes Lēmumu 78/174/EEK izveidotā Komiteja transporta infrastruktūras jomā ir iekļauta līguma 37. protokolā kā komiteja, ar kuras darbu tiek saistīti eksperti no EBTA valstīm; (4) Padomes Lēmumu 78/174/EEK atceļ ar Eiropas Parlamenta un Padomes 1996. gada 23. jūlija Lēmumu Nr. 1692/96/EK par Kopienas pamatnostādnēm Eiropas transporta tīkla attīstībai [3]; (5) Lēmumā Nr. 1692/96/EK ir paredzēts, ka tīklam jābūt pievienojamam citiem, inter alia, EBTA valstu tīkliem, vienlaicīgi sekmējot savstarpēju izmantojamību un piekļuvi šiem tīkliem; (6) ar Lēmumu Nr. 1692/96/EK tiek izveidota Eiropas transporta tīkla komiteja; (7) līgumā ir jāiekļauj Lēmums Nr. 1692/96/EK, IR PIEŅĒMUSI ŠĀDU LĒMUMU. 1. pants Līguma XIII pielikumā (Transports) "1. PAPILDINĀJUMU" aizstāj ar "2. PAPILDINĀJUMU", "2. PAPILDINĀJUMU" aizstāj ar "3. PAPILDINĀJUMU", "3. PAPILDINĀJUMU" aizstāj ar "4. PAPILDINĀJUMU" un "4. PAPILDINĀJUMU" aizstāj ar "5. PAPILDINĀJUMU". 2. pants Līguma XIII pielikuma 5. punktu (Padomes Lēmumā 5/78/EEK) aizstāj ar šādu tekstu: "5. 396 D 1692: Eiropas Parlamenta un Padomes 1996. gada 23. jūlija Lēmums Nr. 1692/96/EK par Kopienas pamatnostādnēm Eiropas transporta tīkla attīstībai (OV L 228, 9.9.1996., 1. lpp.), kas labots ar OV L 15, 17.1.1997., 1. lpp.. Lēmuma noteikumus šajā līgumā izsaka ar šādiem pielāgojumiem: a) 1. panta 2. punktā vārdus "dalībvalstis un, attiecīgā gadījumā, Kopiena", aizstāj ar vārdiem "EEZ līguma Līgumslēdzējas puses", un vārdus "neskarot kādas dalībvalsts vai Kopienas finanšu saistības" — ar vārdiem "neskarot kādas EEZ līguma Līgumslēdzējas puses finanšu saistības", b) 1. panta 3. punktā vārdu "Līgums" aizstāj ar vārdiem "EEZ līgums", c) 2. panta 2. punkta a) apakšpunktā vārdus "Kopienu mērķi" aizstāj ar vārdiem "EEZ līgumā minētie mērķi", d) 2. panta 2. punkta h) apakšpunktā vārdus "Eiropas Brīvās tirdzniecības asociācijas (EBTA) valstis" aizstāj ar vārdu "Šveice" un vārdus "Kopienas interesēs" — ar vārdiem "EEZ līguma Līgumslēdzēju pušu interesēs", e) 4. panta pirmajā rindā vārdus "Kopienas pasākumi" aizstāj ar vārdiem "pasākumi, kurus veic EEZ līguma Līgumslēdzējas puses", un vārdus "Kopienas noteiktie mērķi" i) apakšpunktā aizstāj ar vārdiem "EEZ līguma Līgumslēdzēju pušu noteiktie mērķi"; f) 6. pantā vārdu "Kopiena" aizstāj ar vārdiem "EEZ līguma Līgumslēdzējas puses", un frāzi "saskaņā ar attiecīgām Līguma procedūrām" nepiemēro, g) 7. panta 1. punktā vārdu "Līgums" aizstāj ar vārdiem "EEZ līgums", h) 8. panta 1. punktā vārdus "un piemērojot Direktīvu 92/43/EEK" nepiemēro, un vārdu "Savienība" 8. panta 2. punkta b) apakšpunktā aizstāj ar vārdiem "EEZ līguma Līgumslēdzēju pušu teritorijas", i) Lēmuma I pielikuma 2. iedaļā (Autoceļu tīkls) pievieno tālāk doto tekstu un ilustrē ar kartēm, kā norādīts šā pielikuma 1. papildinājumā: "2.15. Islande 2.16. Norvēģija", j) Lēmuma I pielikuma 3. iedaļā (Dzelzceļa tīkls) pievieno tālāk doto tekstu un ilustrē ar kartēm, kā norādīts šā pielikuma 1. papildinājumā: "3.16. Norvēģija", k) Lēmuma I pielikuma 6. iedaļā (Lidostas) pievieno tālāk doto tekstu un ilustrē ar kartēm, kā norādīts šā pielikuma 1. papildinājumā: "6.8. Islande 6.9. Norvēģija". Kārtība EBTA valstu apvienībai saskaņā ar līguma 101. pantu. Eiropas transporta tīkla komitejas uzdevumos var piedalīties eksperts no katras EBTA valsts. EK Komisija laicīgi informē dalībniekus par komitejas sanāksmes dienu un nosūta attiecīgos dokumentus." 3. pants Līguma 37. protokola 4. punktu (Transporta infrastruktūras komiteja) aizstāj ar šādu tekstu. "4. Eiropas transporta tīkla komiteja (Eiropas Parlamenta un Padomes Lēmums Nr. 1692/96/EK)." 4. pants Eiropas Parlamenta un Padomes Lēmuma 1692/96/EK teksti islandiešu un norvēģu valodā, kuri ir pievienoti šā lēmuma variantiem attiecīgajās valodās, ir autentiski. 5. pants Šis lēmums stājas spēkā 1999. gada 31. martā ar noteikumu, ka EEZ Apvienotajai komitejai ir sniegti visi paziņojumi saskaņā ar līguma 103. panta 1. punktu. 6. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā. Briselē, 1999. gada 30. martā EEZ Apvienotās komitejas vārdā — priekšsēdētājs F. Barbaso [1] OV L 35, 10.2.2000., 45. lpp. [2] OV L 54, 25.2.1978., 16. lpp. [3] OV L 228, 9.9.1996., 1. lpp. -------------------------------------------------- PIELIKUMS EEZ Apvienotās komitejas Lēmumam Nr. 38/1999 " 1. Papildinājums EIROPAS PARLAMENTA UN PADOMES LĒMUMA Nr. 1692/96/EK I PIELIKUMĀ MINĒTĀS KARTES, KAS PIEVIENOTAS EEZ LĪGUMA NOLŪKĀ (skatīt i), j) un k) pielāgojumus līguma XIII pielikuma 5. punktā) +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------